เส้นแบ่งเขตแดนทางทหาร

เส้นแบ่งเขตแดนทางทหาร (; ย่อ: MDL) บางครั้งเรียกว่า เส้นสงบศึก (Armistice Line) เป็นเขตแดนทางบกหรือเส้นปักปันเขตแดนระหว่างประเทศเกาหลีเหนือและเกาหลีใต้ โดยที่ทั้งสองข้างของเส้นนี้คือเขตปลอดทหารเกาหลี (DMZ) เส้นแบ่งเขตแดนทางทหารและเขตปลอดทหารเกาหลีถูกกำหนดขึ้นโดยความตกลงการสงบศึกเกาหลี

ในทะเลเหลือง ประเทศเกาหลีทั้งสองถูกแบ่งออกจากกันโดย "เส้นแบ่งเขตแดนทางทหาร" ทางทะเลในทางพฤตินัย และเขตแดนทางทะเลที่เรียกว่าแนวจำกัดตอนเหนือ (NLL) ซึ่งกำหนดโดย กองบัญชาการสหประชาชาติใน ค.ศ. 1953 NLL ไม่ได้ถูกระบุไว้ในความตกลงการสงบศึกเกาหลีPak, Hŭi-gwŏn. (2000). ; excerpt, "Under the 1953 Armistice Agreement, the Military Demarcation Line was drawn across the Korean peninsula. Since no maritime demarcation line was specified in the Armistice Agreement, however, the United Nations Command drew the NLL...."

การแบ่งเขตแดนทางบก

เขตปลอดทหารเกาหลีทอดตัวอยู่ใกล้เส้นขนานที่ 38 ครอบคลุมระยะทางประมาณ  ทหารอเมริกันและเกาหลีใต้ลาดตระเวนตามแนวเส้นนี้ทางฝั่งเกาหลีใต้ในขณะที่ทหารเกาหลีเหนือลาดตระเวนตามแนวฝั่งเกาหลีเหนือ

ในภาษาเกาหลี เรียกเส้นแบ่งเขตนี้ว่าฮยูจ็อนซ็อน (휴전선) แปลว่า "เส้นสงบศึก"See, e.g., Dictionary – Definition of armistice.  บ้างเรียกว่าคุนซาพุงกเยซ็อน (군사분계선) แปลตรงตัวว่า "เส้นแบ่งเขตแดนทางทหาร" อย่างไรก็ตาม ในการใช้งานทั่วไป เส้นแบ่งเขตแดนนี้มักถูกเรียกว่าซัมพัลซ็อน (삼팔선, "เส้น 3–8") ตามเส้นขนานที่ 38 เป็นชื่อที่อาจถูกสร้างขึ้นเมื่อสิ้นสุดสงครามโลกครั้งที่สอง ในช่วงเวลาที่เส้นดังกล่าวเป็นคำอธิบายที่ถูกต้องของพรมแดนเหนือ-ใต้

ตัวเส้นแบ่งเขตแดนถูกทำเครื่องหมายด้วยป้ายที่มีลักษณะเหมือนกันจำนวน 1,292 ป้ายซึ่งถูกวางไว้เป็นระยะทั่วคาบสมุทร ด้านที่หันไปทางทิศเหนือของป้ายเขียนเป็นภาษาเกาหลีและภาษาจีน และด้านที่หันไปทางทิศใต้เขียนเป็นภาษาเกาหลีและภาษาอังกฤษ ป้ายเหล่านี้เริ่มเก่าและเป็นสนิมแล้ว

เหตุการณ์ทางทหาร
มีเหตุปะทะกันเกิดขึ้นบ่อยครั้งตามแนวเส้นแบ่งเขตแดนนี้นับตั้งแต่มีการลงนามความตกลงการสงบศึกเพื่อยุติการสู้รบในสงครามเกาหลี

แนวจำกัดตอนเหนือ

  แนวจำกัดตอนเหนือที่สร้างโดยกองบัญชาการสหประชาชาติ, ค.ศ. 1953"Factbox: What is the Korean Northern Limit Line?" Reuters (UK). November 23, 2010; retrieved 26 Nov 2010.
  "เส้นแบ่งเขตแดนทางทหารระหว่างเกาหลี" ที่ประกาศโดยเกาหลีเหนือ, ค.ศ. 1999Van Dyke, Jon et al. "The North/South Korea Boundary Dispute in the Yellow (West) Sea," Marine Policy 27 (2003), 143–58; note that "Inter-Korean MDL" is cited because it comes from an academic source  and the writers were particular enough to include in quotes as we present it. The broader point is that the maritime demarcation line here is NOT a formal extension of the Military Demarcation Line; compare "NLL—Controversial Sea Border Between S.Korea, DPRK, " People's Daily (PRC), November 21, 2002; retrieved 22 Dec 2010
ตำแหน่งของเกาะเฉพาะเจาะจงปรากฏอยู่ในรูปแบบของเขตแดนทางทะเลแต่ละแห่ง ได้แก่
1. เกาะย็อนพย็อง
2. เกาะแพ็งนย็อง
3. เกาะแทช็อง

แม้ความตกลงการสงบศึกเกาหลีจะระบุตำแหน่งของเส้นแบ่งเขตแดนและเขตปลอดทหารบนบก แต่ความตกลงดังกล่าวไม่ได้กล่าวถึงเส้นหรือเขตในน่านน้ำมหาสมุทรที่อยู่ติดกันGlionna, John M. "Sea border a trigger for Korean peninsula tension," Los Angeles Times (US). January 6, 2011; retrieved 2011-07-28 ไม่นานหลังมีการลงนามสงบศึก เส้นในทะเลถูกลากขึ้นเพียงฝ่ายเดียวโดยกองบัญชาการสหประชาชาติ (UNC)Kim Young-koo. "A Maritime Demarcation Dispute on the Yellow Sea: Republic of Korea,"  Journal of East Asia and International Law (JEAIL), Volume 2, Number 2. แนวจำกัดตอนเหนือ (NLL) นี้แสดงถึงขีดจำกัดทางตอนเหนือของพื้นที่ที่เกาหลีใต้อนุญาตให้เรือของตนเดินเรือ ไม่ใช่เส้นแบ่งเขตแดนที่เกาหลีทั้งสองฝ่ายตกลงกัน"Modern meaning of Korea's maritime line," The Hankyoreh (ROK). October 15, 2007. บทบัญญัติของความตกลงการสงบศึกเกาหลี (KAA) เกี่ยวกับ MDL และ DMZ ไม่ได้ครอบคลุมไปถึงทะเลเหลืองหรือทะเลญี่ปุ่น[In principle, the UNC and DPRK could agree to extend the MDL into the Yellow Sea (IAW para. 62 of the KAA); however, there is no such agreement.

ใน ค.ศ. 1999 เกาหลีเหนือประกาศเพียงฝ่ายเดียวถึง "เส้นแบ่งเขตแดนทางทหารเกาหลีเหนือในทะเลตะวันตก (ทะเลเหลือง)"Zou, Keyuan. (2005). ; excerpt, "In response to the unilateral NLL, the North Korean authorities declared after the 1999 incident (on 2 September 1999), that they had set up a 'North Korean Military Demarcation Line in the West Sea (Yellow Sea)' which overlaps with the existing NLL"; Lee, Hy-Sang Lee. (2001). ; "South Korea is a criminal without principle." – Noth Korea [sic] Sri Lanka Guardian, November 25, 2010. เรียกอีกอย่างว่า "เส้นแบ่งเขตแดนทางทหารระหว่างเกาหลีในทะเลเหลือง""NLL—Controversial Sea Border Between S.Korea, DPRK, " People's Daily (PRC), 2002-11-21; retrieved 2010-11-26.

อย่างไรก็ตาม เส้นที่ลากโดย UNC ทำหน้าที่เป็นส่วนขยายโดยพฤตินัยหรือส่วนขยาย "ทางปฏิบัติ" ของ MDL ค.ศ. 1953 แม้จะมีการบุกรุกและเหตุปะทะบ้างเป็นครั้งคราวRyoo, p. 11; excerpt, "The NLL has served as an effective means of preventing military tension between North and South Korean military forces for 46 years. It serves as a practical demarcation line, which has contributed to the separation of forces." Aigner, Erin and Haeoun Park. "Military Strike in the Waters Between North and South Korea," New York Times. November 23, 2010; Williams, David and Peter Simpson. retrieved 22 Dec 2010.

 การข้ามพื้นที่ความมั่นคงร่วม 
วันที่ 16 ตุลาคม ค.ศ. 2018 รัฐบาลเกาหลีเหนือและเกาหลีใต้ตกลงอนุญาตให้คนท้องถิ่นและนักท่องเที่ยวข้ามพื้นที่ความมั่นคงร่วม (Joint Security Area) ที่โด่งดังของเส้นแบ่งเขตแดนทางทหารเมื่อพื้นที่ดังกล่าวได้รับการนำกำลังพลออกไปแล้ว การข้ามเขตแดนจะมีลักษณะคล้ายกับช่วงเวลาสั้น ๆ ที่ประธานาธิบดีมุน แจ-อินของเกาหลีใต้ ก้าวข้ามเข้าไปในเกาหลีเหนือพร้อมประธานคิม จ็อง-อึนของเกาหลีเหนือในวันที่ 27 เมษายน ค.ศ. 2018 หลังจากที่พื้นที่ความมั่นคงร่วมได้รับการนำกำลังพลทหารติดอาวุธออกไปในวันที่ 25 ตุลาคม ค.ศ. 2018 ก็มีการประกาศว่าการท่องเที่ยวที่จุดข้าม MDL จะถูกเลื่อนออกไป

 การสถาปนาเขตกันชน เขตห้ามบิน และเขตสันติภาพทะเลเหลือง
วันที่ 1 พฤศจิกายน ค.ศ. 2018 เจ้าหน้าที่จากกระทรวงกลาโหมเกาหลีใต้ได้ยืนยันว่ามีการสถาปนาเขตกันชนขึ้นทั่วทั้งเขตปลอดทหาร (DMZ) โดยกองทัพเกาหลีเหนือและใต้เพื่อให้มั่นใจว่ากองทัพของทั้งสองฝ่ายจะรักษาระยะห่างจากเส้นแบ่งเขตแดนทางทหาร (MDL) เพื่อให้เป็นไปตามความตกลงทางทหารอย่างครอบคลุมซึ่งลงนามในการประชุมสุดยอดระหว่างเกาหลี กันยายน ค.ศ. 2018 เขตกันชนจะช่วยรับประกันว่าเกาหลีทั้งสองฝ่ายจะห้ามการเป็นศัตรูกันทั้งทางบก อากาศ และทะเล เขตกันชนทอดยาวจากทางเหนือของเกาะท็อกจ็อกไปยังทางใต้ของเกาะโชในทะเลตะวันตก และทางเหนือของซกโชและทางใต้ของอำเภอทงช็อนในทะเลตะวันออก (ทะเลเหลือง) ทั้งเกาหลีเหนือและใต้ถูกห้ามไม่ให้ทำการซ้อมปืนใหญ่ด้วยกระสุนจริงและการซ้อมรบภาคสนามระดับกรมหรือหน่วยที่ใหญ่กว่าภายในระยะ 5 กิโลเมตรจาก MDL

ยังมีการสถาปนาเขตห้ามบินตามแนว DMZ เพื่อห้ามการปฏิบัติการของโดรน เฮลิคอปเตอร์ และอากาศยานอื่น ๆ เหนือพื้นที่ที่อยู่ห่างจาก MDL ออกไปสูงสุด 40 กิโลเมตร สำหรับอากาศยานไร้คนขับ (UAV) เขตห้ามบินคือ 15 กิโลเมตรจาก MDL ในฝั่งตะวันออก และ 10 กิโลเมตรจาก MDL ในฝั่งตะวันตก  สำหรับบอลลูนลมร้อน เขตห้ามบินอยู่ภายในระยะ 25 กิโลเมตรจาก MDL สำหรับอากาศยานปีกตรึง เขตห้ามบินถูกกำหนดไว้ภายในระยะ 40 กิโลเมตรจาก MDL ในฝั่งตะวันออก (ระหว่างหมุด MDL หมายเลข 0646 ถึง 1292) และภายในระยะ 20 กิโลเมตรจาก MDL ในฝั่งตะวันตก (ระหว่างหมุด MDL หมายเลข 0001 ถึง 0646) สำหรับอากาศยานปีกหมุน เขตห้ามบินถูกกำหนดไว้ภายในระยะ 10 กิโลเมตรจาก MDL

เกาหลีทั้งสองฝ่ายยังได้สถาปนา "เขตสันติภาพ" ในพื้นที่ทะเลเหลืองที่อยู่ติดกับ MDL อีกด้วย

การเชื่อมต่อถนนข้ามเส้นแบ่งเขตแดนทางทหาร
วันที่ 22 พฤศจิกายน ค.ศ. 2018 เกาหลีเหนือและใต้ดำเนินการก่อสร้างเพื่อเชื่อมต่อถนนระยะทาง 3 กิโลเมตรตาม DMZ เสร็จสิ้น ถนนสายนี้ซึ่งทอดข้าม MDL มีระยะทาง 1.7 กิโลเมตรอยู่ในเกาหลีใต้และ 1.3 กิโลเมตรอยู่ในเกาหลีเหนือ ถนนสายนี้ถูกเชื่อมต่อใหม่เป็นครั้งแรกในรอบ 14 ปีในความพยายามที่จะช่วยเหลือกระบวนการที่เนินแอร์โรว์เฮดใน DMZ ซึ่งเกี่ยวข้องกับการกู้ระเบิดฝังดินและการขุดค้นศพผู้เสียชีวิตจากสงครามเกาหลี

 บริการขนส่งระหว่างเกาหลี 
วันที่ 30 พฤศจิกายน ค.ศ. 2018 ภายหลังการถอนด่านตรวจ "แนวหน้า" และกู้ระเบิดฝังดินที่เนินแอร์โรว์เฮด บริการขนส่งทางรถไฟระหว่างเกาหลีเหนือและเกาหลีใต้ (ซึ่งหยุดให้บริการในเดือนพฤศจิกายน ค.ศ. 2008) ได้กลับมาดำเนินการอีกครั้งเมื่อรถไฟเกาหลีใต้ข้าม MDL เข้าสู่เกาหลีเหนือ วันที่ 8 ธันวาคม ค.ศ. 2018 รถบัสของเกาหลีใต้ข้าม MDL เข้าสู่เกาหลีเหนือ

 การข้ามเขตแดนทางทหาร 
วันที่ 12 ธันวาคม ค.ศ. 2018 กองทัพของเกาหลีทั้งสองฝ่ายข้าม MDL เข้าสู่ประเทศของฝ่ายตรงข้ามเป็นครั้งแรกในประวัติศาสตร์เพื่อตรวจสอบการถอนด่านตรวจ "แนวหน้า"

วันที่ 5 มิถุนายน ค.ศ. 2024 กองทัพเกาหลีใต้ประกาศว่าจะกลับมาดำเนินการกิจกรรมทางทหารทั้งหมดบน MDL หลังมีการระงับความตกลงทางทหารระหว่างเกาหลี

 ดูเพิ่ม 
 การแบ่งเกาหลี
 พันมุนจ็อม
 ค่ายโบนิฟาส
 ผลพวงของสงครามเกาหลี
 พรมแดนเยอรมนีตอนใน
 เส้นแบ่งเขตแดนระหว่างฝรั่งเศสที่ถูกยึดครองกับฝรั่งเศสเขตวีชี

 หมายเหตุ 

 อ้างอิง 
 Lee, Hy-Sang Lee. (2001). North Korea: a Strange Socialist Fortress. Westport, Connecticut: Praeger. ;  OCLC 237388400
 Pak, Hŭi-gwŏn. (2000). The Law of the Sea and Northeast Asia: a Challenge for Cooperation.  Boston: Kluwer Law International. ;  OCLC 154667938
 Van Dyke, Jon M., Mark J. Valencia and Jenny Miller Garmendia. "The North/South Korea Boundary Dispute in the Yellow (West) Sea," . Marine Policy 27 (2003), 143–158.
 Zou, Keyuan Zou. (2005). Law of the Sea in East Asia: Issues and Prospects. London: Routledge. ;  OCLC 55960798

หมวดหมู่:เขตปลอดทหารเกาหลี
หมวดหมู่:เขตแดนเกาหลีใต้–เกาหลีเหนือ
หมวดหมู่:ผลที่ตามมาหลังสงครามเกาหลี
หมวดหมู่:เขตแดนระหว่างประเทศ